### Beslutninger

Tilbagesendes [adresse] med bemærkning, at byrådet i sit møde den 9. april 2025 har vedtaget havnens indstilling af 1. april 2025.

Enhedslisten de Rød-Grønnes byrådsgruppe kunne ikke tiltræde indstillingen.

Radikale Venstres byrådsgruppe kunne tiltræde indstillingen med bemærkning om, at [adresse] burde revidere rapporten, så tekst og tal passer sammen.

Borgmesterens Afdeling sørger for at der bliver udarbejdet et notat.

###

.

### Resume

[adresse] har besluttet at imødekomme [adresse] bestyrelses anmodning om at selskabsgøre [adresse] med virkning fra 1. april 2025. Hermed er sendt et tydeligt ejersignal om den strategiske retning. De kommende år rummer både muligheder og usikkerheder, som skal navigeres i.

[adresse] udgangspunkt er solidt økonomisk, kommercielt og logistisk. De store forandringer og usikkerheder, som forventes de kommende år, kræver en agil strategi og ikke mindst evnen til løbende tilpasning.

I 2024 vedtog [adresse] en ny forretningsstrategi, der sætter retningen mod 2030. Strategien bygger på fire fokusområder: Forretningsudvikling, konkurrencedygtig drift, bæredygtighed samt stærke relationer og engagement. Der arbejdes således med at balancere de tre bundlinjer Profit, People og Planet.

[adresse] vision er at skabe fremtidens bæredygtige havn, hvor erhvervslivet kan udvikle sig i en foranderlig verden. Missionen er at forbinde [adresse] med resten af verden, at gå foran i den grønne omstilling, at samarbejde åbent med omverdenen, og at skabe attraktive arbejdspladser.

Resultatet af havnedriften (EBIT) i 2024 er på 39 mio. kr. Det er 21 mio. kr. mindre end budgetteret. Det er som følge af en nettonedskrivning på 50 mio. kr. som direkte konsekvens af, at et politisk flertal valgte at sætte havneudvidelsen på pause.

Overskuddet er på 86 mio. kr., hvilket er fire mio. kr. under budget. Det betegnes som tilfredsstillende, når det tages i betragtning, at der er sket en nettonedskrivning på 50 mio. kr. Der er således en solid indtjening.

Den samlede godsomsætning var i 2024 9.973.569 ton. Det er et fald på omkring 177.000 ton (knap to procent) sammenlignet med 2023. Faldet er lavere end budgetteret.

Containeromsætningen var 659.886 TEU. Det er et fald på knap 14.000 TEU og svarer til et fald på to procent sammenlignet med 2023. Det lykkedes [adresse] at fastholde markedsandelen på containerområdet blandt de danske havne på 70 procent.

Balancen (aktiver og passiver) udgør 3.224 mio. kr., hvoraf egenkapitalen udgør 2.581 mio. kr. ultimo 2024. Det svarer til en soliditet på 80 procent.

Som følge af byrådets beslutning om at selskabsgøre [adresse] med virkning fra 1. april 2025 fremlægges ikke budget for 2025 og to år frem.

Årsrapporten følger standarderne i årsregnskabsloven, men for ESG har [adresse] valgt at rapportere længere og følger således allerede delvist de standarder, som EU planlægger, og som er indarbejdet i årsregnskabsloven mv. i 2024 for store selskaber.

Planen for at nå [adresse] målsætning om CO2-neutralitet i 2030 følges fortsat. I 2024 har der ikke været igangsat initiativer, der har fuld effekt i 2024. Derfor har Aarhus Havns CO2e-udledning været nogenlunde uændret i 2024. Dog en beskeden stigning, som skyldes højere aktivitetsniveau for [adresse] både i forbindelse med lodsninger og bugseringer. Fra og med 2025 vil der ske et planlagt, væsentligt fald i CO2e-udledningen, da [adresse] og NRGi har indgået aftale om levering af grøn strøm fra vindmøller og solceller.

### Beslutningspunkter

Aarhus Havns bestyrelse har på mødet den 27. marts 2025 godkendt følgende, der indstilles til byrådets godkendelse:

- Årsrapport 2024.